দিল্লির ঘটনায় চার চিকিৎসকের লাইসেন্স বাতিল মেডিক্যাল কমিশনের!

ওয়েব ডেস্ক : সম্প্রতি রাজধানীতে (Delhi) ঘটে গিয়েছে ভয়াবহ জঙ্গি হামলা। গাড়ি বিস্ফোরণে প্রাণ হারিয়েছেন অনেকে। সেই ঘটনায় নাম জড়িয়েছিল চার চিকিৎসকের (Doctor’s)। সেই কারণে এবার তাঁদের চিকিৎসকের লাইসেন্স বাতিল (Lisence Cancelled) করে দিল মেডিক্যাল কমিশন (Medical Commission)। লাইসেন্স বাতিল করা হয়েছে আদিল আহমেদ রাথর, মুজাফফর আহমেদ, মুজাম্মিল শাকিল এবং শাহীন সইদের।

মেডিক্যাল কমিশনের (Medical Commission) তরফে একটি বিবৃতি দিয়ে বলা হয়েছে, দিল্লি বিস্ফোরণে যে প্রমাণ উঠে এসেছে তাতে নাম জড়িয়েছে ওই চার জনের। উত্তরপ্রদেশ মেডিক্যাল কাউন্সিলার, জম্মু ও কাশ্মীর পুলিশ, কাশ্মীর মেডিক্যাল কাউন্সিলের কাছ থেকেও বিভিন্ন তথ্য পেয়েছে মেডিক্যাল কমিশন। তবে এই ঘটনার পরেই মুজাফ্ফর আদিল ও মুজাম্মিলের লাইসেন্স বাতিল করে জম্মু ও কাশ্মীরের মেডিক্যাল কমিশন। অন্যদিকে শাহীনের রেজিস্ট্রেশন বাতিল করেছে উত্তরপ্রদেশ মেডিক্যাল কাউন্সিল। তবে এবার চার অভিযুক্তের বিরুদ্ধে ব্যবস্থা নিল কমিশন।

আরও খবর : ভোটে হারের ধাক্কা! হৃদরোগে আক্রান্ত হয়ে মৃত্যু হল প্রার্থীর

গত সোমবার ভয়াবহ বিস্ফোরণে কেঁপে উঠেছে দিল্লির লালকেল্লা (Red Fort) চত্বর। সেই ঘটনায় ১৩ জনের মৃত্যু হয়েছে বলে জানা গিয়েছে। ঘটনার পরেই তদন্তকারীরা দেশের বিভিন্ন জায়গায় তল্লাশি চালান। সেই তদন্তে নেমে একাধিক চিকিৎসককে গ্রেফতার করা হয়েছে।

এই ঘটনার তদন্তে নেমে বাংলার উত্তর দিনাজপুরের সূর্যাপুর বাজার এলাকা থেকে এক সন্দেহভাজনকে গ্রেফতার করেছে কেন্দ্রীয় তদন্তকারী সংস্থা এনআইএ। জানা গিয়েছে, সেখানে এক অনুষ্ঠান বাড়ি থেকে গ্রেফতার করা হয় ওই ব্যক্তিকে। তাঁকে আপাতত শিলিগুড়িতে নিয়ে যাওয়া হয়েছে বলে খবর।